stališčem Sveta glede sprejetja uredbe Evropskega parlamenta in Sveta o vzpostavitvi okvirnega programa za raziskave in inovacije Obzorje Evropa ter o določitvi pravil za sodelovanje in razširjanje njegovih rezultatov

2018/0224 (COD)

SPOROČILO KOMISIJE

EVROPSKEMU PARLAMENTU



v skladu s členom 294(6) Pogodbe o delovanju Evropske unije



v zvezi s

stališčem Sveta glede sprejetja uredbe Evropskega parlamenta in Sveta o vzpostavitvi okvirnega programa za raziskave in inovacije Obzorje Evropa ter o določitvi pravil za sodelovanje in razširjanje njegovih rezultatov

(Besedilo velja za EGP)

1.Ozadje

Predlog je bil Evropskemu parlamentu in Svetu predložen (dokument COM(2018) 435 final – 2018/0224 COD): 7. junija 2018 Datum dogovora Sveta o delnem splošnem pristopu: 30. november 2018 Datum trialoga (dogovor o skupnem dogovoru): 19. marec 2019 Datum delnega začasnega kompromisnega dogovora (skupni dogovor), ki ga je potrdil Coreper: 27. marec 2019 Datum stališča Evropskega parlamenta, prva obravnava (vključen skupni dogovor): 17. april 2019 Datum trialoga (dogovor o končnem besedilu): 10.–11. december 2020 Datum, ko je Odbor Evropskega parlamenta za industrijo, raziskave in energetiko (ITRE) izglasoval potrditev kompromisnega dogovora: 17. december 2020 Odbor stalnih predstavnikov je politični dogovor sprejel: 18. decembra 2020 Datum sprejetja stališča Sveta v prvi obravnavi: 16. marec 2021

2.Cilj predloga Komisije

Program Obzorje Evropa je v skladu s prednostnimi nalogami Komisije, kot so določene v njenem načrtu za delovna mesta, rast, pravičnost in demokratične spremembe, ter s prednostnimi nalogami globalne politike (cilji trajnostnega razvoja).

Program bo okrepil znanstvene in tehnološke temelje Unije, da bi pomagal pri spoprijemanju s sedanjimi in prihodnjimi globalnimi izzivi ter prispeval k zelenemu in digitalnemu prehodu ter okrevanju po koronavirusni pandemiji, pri čemer si bo prizadeval za uresničitev ciljev trajnostnega razvoja. Prav tako bo okrepil konkurenčnost Unije, tudi njenih gospodarskih panog. Program Obzorje Evropa bo prispeval k uresničevanju strateških prednostnih nalog Unije ter podpiral razvoj in izvajanje njenih politik. Program Obzorje Evropa bo prispeval k preoblikovanju odličnih znanstvenih rezultatov v inovacije z dejanskim pozitivnim učinkom na evropsko gospodarstvo in kakovost življenja državljanov ter ustvaril nove trge z bolj kvalificiranimi delovnimi mesti.

3.Pripombe k stališču Sveta

Stališče Sveta v celoti odraža dogovor, dosežen v trialogih. Med najpomembnejšimi spremembami v primerjavi s predlogom Komisije so:

–Struktura programa. Razdelitev predlaganega sklopa „Vključujoča in varna družba“ na sklopa „Kultura, ustvarjalnost in vključujoča družba“ ter „Civilna varnost za družbo“. Vključitev besede „vesolje“ v sklop „Digitalno, industrija in vesolje“ in sprememba naslova sklopa „Hrana, biogospodarstvo, naravni viri, kmetijstvo in okolje“. Poleg tega so se spremenila imena treh stebrov v sklopih “Odlična znanost“, „Globalni izzivi in evropska industrijska konkurenčnost“ ter „Inovativna Evropa“. S spremembo pravne podlage sklepa o posebnem programu je bila priloga o Evropskem inštitutu za inovacije in tehnologijo (EIT) prestavljena iz sklepa o posebnem programu v uredbo o okvirnem programu.

–Širitev sodelovanja in razširjanje odličnosti. Uvodna izjava v zvezi s proračunom za sklop „Širitev sodelovanja in razširjanje odličnosti“, v kateri je navedeno, da bi moral znašati vsaj 3,3 % celotnega proračuna programa. Poleg tega nova opredelitev držav s potencialom za izboljšanje raziskovalne odličnosti, vključno s seznamom držav članic v členu.

–Evropski svet za inovacije. Razširitev mandata v ustreznem členu in uvodni izjavi o podpori Pospeševalca Evropskega sveta za inovacije, ki se MSP, vključno z zagonskimi podjetji, dodeli izključno v obliki nepovratnih sredstev. V zvezi z Evropskim svetom za inovacije je Komisija izdala izjavo o izvrševanju proračuna Pospeševalca Evropskega sveta za inovacije.

–Naloge in partnerstva. Vključitev seznama 5 področij za morebitne naloge in 8 področij za institucionalizirana partnerstva v prilogo k okvirnemu programu in „vmesne ocene“. Poleg tega je treba dodati zgornjo proračunsko mejo za naloge in partnerstva.

–Prejemki. Uvodna izjava, ki priznava obstoj razlike v plačilu v Evropi in spodbuja države članice, naj sprejmejo ukrepe za zagotovitev privlačnih plač za raziskovalce.

–Uskladitev programa Obzorje Evropa s trajanjem večletnega finančnega okvira za obdobje 2021–2027. Določba za uskladitev trajanja programa z večletnim finančnim okvirom za obdobje 2021–2027.

–Biotska raznovrstnost. Uvodna izjava, v kateri so navedeni posebni cilji za biotsko raznovrstnost.

–Klavzula o retroaktivnosti. Da se zagotovi neprekinjeno izvajanje programa, bi se morala uredba uporabljati z retroaktivnim učinkom od začetka proračunskega leta 2021 in začeti veljati čim prej. V ustrezno utemeljenih primerih, določenih v sklepu o financiranju, se lahko aktivnosti, ki se podpirajo na podlagi uredbe, in z njimi povezani stroški štejejo za upravičene od 1. januarja 2021, tudi če so se aktivnosti začele izvajati in so stroški nastali pred vložitvijo vloge za nepovratna sredstva.